Գյումրիում վերջին երկու ընտանիքներին բնակարանների գնման վկայագրով բնակարանի ձեռքբերման ընդունման-հանձնման ակտի տրամադրմամբ պետությունն այլևս ավարտված է համարում իր իսկ սահմանած չափորոշիչներով երկրաշարժից անօթևան ճանաչված ընտանիքների նկատմամբ պարտավորությունը: Շիրակի մարզպետ Արթուր Խաչատրյանն անձամբ հանձնեց՝ հայտարարելով Գյումրիում ծրագրի ավարտի մասին, միևնույն ժամանակ ընդունելով, որ խնդիրը դեռ ամբողջությամբ ավարտված չէ: